EkBass/fiwiki-20250220-pages-articles huggingface dataset:
Hagerman

Hagerman on muun muassa seuraavien henkilöiden sukunimi: * Jamie Hagerman (s. 1981), kanadalainen jääkiekkoilija * Maja Hagerman (s. 1960), ruotsalainen journalisti, kirjailija ja televisiotuottaja * Percy Hagerman (1881–1960), kanadalainen yleisurheilija
Olaieis

Olaieis () oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Se sijoitetaan lähelle nykyistä Muğlan maakunnan Akyakaa. Olaieisin historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Olaieis kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa vain kerran vuonna 453/452 eaa. Kaupungin kansalaisesta käytettiin etnonyymiä Olaieus (). == Lähteet == Luokka:Kaarian kaupungit Luokka:Muğlan maakunta
Parpariotai

Parpariotai (; ) oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Se sijoitetaan lähelle Aydınin maakunnan Didimiä. Parpariotain historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Parpariotai kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa vuosina 451/450–440/439 eaa. Kaupungin kansalaisesta käytettiin etnonyymiä Parpariōtēs (). == Lähteet == Luokka:Kaarian kaupungit Luokka:Aydınin maakunta
Passanda

Passanda (, myös Pasanda, , Pasada, ) oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Se sijoitetaan lähelle nykyistä Muğlan maakunnan Gökbeliä. Passanda sijaitsi hieman sisämaassa kaakkoon Kaunoksesta. Se mainitaan Stadiasmus Maris Magnissa, joka ilmoittaa kyseisten kaupunkien väliseksi etäisyydeksi 30 stadioninmittaa. Nykyisen Solungur Gölü -järven läheltä on tehty joitakin löytöjä, jotka sopivat mainittuun etäisyyteen. Passandan historiasta tiedetään vain vähän. Diodoros Sisilialainen mainitsee sen nimellä SasandaDiodoros Sisilialainen: Historian kirjasto 14.79. ja Stefanos Byzantionlainen nimellä Passa. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Passanda kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa vuosina 451/450–421/420 eaa. Hellenistisellä kaudella kaupunki oli ainakin jossakin välissä Kaunoksen alainen demos. Kaupungin kansalaisesta käytettiin etnonyymiä Pasandeus (). == Lähteet == Luokka:Kaarian kaupungit Luokka:Muğlan maakunta
Peleiatai

Peleiatai () oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Sen tarkkaa sijaintia ei tunneta. Myöskään Peleiatain historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Peleiatai kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa vuosina 453/452–432/431 eaa. Kaupungin kansalaisesta käytettiin etnonyymiä Peleiatēs (). == Lähteet == Luokka:Kaarian kaupungit
Plakia

Plakia (, myös ; ) oli antiikin aikainen kaupunki ja kaupunkivaltio (polis) Myysiassa Vähässä-Aasiassa nykyisen Turkin alueella. Se sijoitetaan nykyisen Bursan maakunnan Kurşunlun paikalle. Plakia sijaitsi Propontiin eli nykyisen Marmaranmeren rannikolla itään Kyzikoksesta, suunnilleen sen ja Rhyndakos (nyk. Mustafakemalpaşa) -joen suun puolessa välissä. Kaupungin historiasta ei tiedetä juuri mitään. Se oli alkuperältään pelasgilainen kaupunki, ja Herodotos kertoo, että sen sekä läheisen Skylaken pelasgit olivat säilyttäneet muinaisen kielensä hänen aikaansa saakka.Herodotos: Historiateos 1.57. Myöhemmin Plakia vaikuttaa olleen Ateenan siirtokunta, ja sen väestö koostui osaksi kreikkalaisista ja osaksi pelasgisesta alkuperäisväestöstä. Kaupunki on luettu klassisen kauden polisten eli itsenäisten kaupunkivaltioiden joukkoon muun muassa sillä perusteella, että se löi omaa pronssirahaa 300-luvulta eaa. lähtien. Kaupungin asukkaista käytettiin etnonyymejä Plakianos () ja Plakiēnos (). Pseudo-Skylaks mainitsee vain Plakian, mutta Pomponius Mela ja Plinius vanhempi puhuvat sekä Plakiasta että Skylakesta kuin ne olisivat olleet edelleen olemassa. Näin kaupungit olisivat säilyneet olemassa roomalaiselle kaudelle saakka. Kumpikin kaupunki vaikuttaa olleen suhteellisen vähämerkityksellinen ja taantuneen varhain.Pseudo-Skylaks: Periplus s. 35; Pomponius Mela: De situ orbis 1.19; Plinius vanhempi: Naturalis historia 5.40. Kummatkin yhdistettiin mahdollisesti Kyzikokseen. Plakiassa oli Kybelen kultti. Paikallisesti tämä tunnettiin Plakiane-äitinä (Mētēr Plakianē). Kybelen pää esiintyy kaupungin rahoissa. == Lähteet == Luokka:Myysian kaupungit Luokka:Bursan maakunta
Laure Coutan-Montorgueil

Laure Cotan-Montorgueil (1855–1915) oli ranskalainen kuvanveistäjä. Coutan- Montorgueil opiskeli Alfred Boucherin oppilaana ja hänen töitään oli esillä vuonna 1893 Chicagon maailmannäyttelyssä. gallery widths="200px" heights="250px"> Tiedosto:Laure Coutan - La Fortune.jpg| Laure-Cotan- Montorgueil: La Fortune == Lähteet == Luokka:Ranskalaiset kuvanveistäjät Luokka:Vuonna 1855 syntyneet Luokka:Vuonna 1915 kuolleet
Pyrindos

Pyrindos (, ) oli antiikin aikainen kaupunki ja kaupunkivaltio (polis) Vähässä-Aasiassa nykyisen Turkin alueella. Sen tarkkaa sijaintia ei tunneta. Myöskään Pyrindoksen historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä muutamaan piirtokirjoitukseen sekä Stefanos Byzantionlaisen tekemään mainintaan kaupungista.Stefanos Byzantionlainen: Ethnika 541.8. Kaupungin kansalaisesta käytettiin etnonyymiä Pyrindios (). == Lähteet == Luokka:Kaarian kaupungit
Pyrnos

Pyrnos (, ) oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Se sijoitetaan lähelle nykyistä Muğlan maakunnan Büyükkaraağaçia. Pyrnos oli ainakin myöhemmässä vaiheessa Rhodoksen mantereen puolella sijainneella peraia-alueella. Plinius vanhempi sanoo kaupungin sijainneen Kaunoksen ja Loryman välissä. Pyrnoksen oletetulta paikalta on löydetty joitakin muurien jäänteitä ja hautoja.Plinius vanhempi: Naturalis historia 5.104. Pyrnoksen historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Pyrnos kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa vuosina 452/451–433/432 eaa. Myös Stefanos Byzantionlainen mainitsee kaupungin. Kaupungin kansalaisesta käytettiin etnonyymiä Pyrnios (). == Lähteet == Luokka:Kaarian kaupungit Luokka:Muğlan maakunta
Skylake (kaupunki)

Skylake (; ) oli antiikin aikainen kaupunki ja kaupunkivaltio (polis) Myysiassa Vähässä-Aasiassa nykyisen Turkin alueella. Se sijoitetaan lähelle nykyistä Bursan maakunnan Bayramdereä. Skylake sijaitsi Propontiin eli nykyisen Marmaranmeren rannikolla itään Kyzikoksesta ja noin 12 kilometriä länteen Rhyndakos (nyk. Mustafakemalpaşa) -joen suusta. Kaupungin historiasta ei tiedetä juuri mitään. Se oli alkuperältään pelasgilainen kaupunki, ja Herodotos kertoo, että sen sekä läheisen Plakian pelasgit olivat säilyttäneet muinaisen kielensä hänen aikaansa saakka.Herodotos: Historiateos 1.57. Myöhemmin kaupunki vaikuttaa olleen Ateenan siirtokunta, ja sen väestö koostui osaksi kreikkalaisista ja osaksi pelasgisesta alkuperäisväestöstä. Kaupunki on luettu klassisen kauden polisten eli itsenäisten kaupunkivaltioiden joukkoon, mutta sen todellinen asema tunnetaan kuitenkin huonosti. Pseudo-Skylaks mainitsee vain Plakian, mutta Pomponius Mela ja Plinius vanhempi puhuvat sekä Skylakesta että Plakiasta kuin ne olisivat olleet edelleen olemassa. Näin ne olisivat säilyneet olemassa roomalaiselle kaudelle saakka. Kumpikin kaupunki vaikuttaa olleen suhteellisen vähämerkityksellinen ja taantuneen varhain.Pseudo-Skylaks: Periplus s. 35; Pomponius Mela: De situ orbis 1.19; Plinius vanhempi: Naturalis historia 5.40. Kummatkin yhdistettiin mahdollisesti Kyzikokseen. == Lähteet == Luokka:Myysian kaupungit Luokka:Bursan maakunta
Kristina Lundberg

Kristina Anna Maria Lundberg (s. 10. kesäkuuta 1985 Husum, Örnsköldsvik, Ruotsi) on ruotsalainen jääkiekkoilija, jonka pelipaikka oli hyökkääjä. Nykyisin hän toimii Ruotsin alle 18-vuotiaiden naisten jääkiekkomaajoukkueen apuvalmentajana. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 2006 Torinossa, jolloin Ruotsi sijoittui hopealle. MM-kilpailuissa hän edusti maajoukkuettaan Kanadassa 2004 ja Ruotsissa 2005. Yhteensä hän pelasi urallaan 60 maaottelua. Seuratasolla Lundberg edusti urallaan MODO Hockeyta, Skellefteå AIKia, Segeltorps IF:ta ja Munksund-Skuthamns SK:ta. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1985 syntyneet Luokka:Elävät henkilöt
Javier Correa

Javier Andrés Correa (s. 17. heinäkuuta 1976 San Carlos de Bariloche) on argentiinalainen ratameloja. Correa edusti Argentiinaa Atlantan kesäolympialaisissa 1996, Sydneyn kesäolympialaisissa 2000 ja Ateenan kesäolympialaisissa 2004. Lisäksi hän saavutti kaksi MM-hopeaa 1 000 metrin kajakkiyksikössä vuosina 2001 ja 2002 sekä kaksi MM-pronssia 500 metrin ja 1 000 metrin kajakkiyksiköissä vuosina 1998 ja 2001. Pan-Amerikan kisoissa Correa voitti kuusi kultamitalia, yhden hopeamitalin ja kaksi pronssimitalia. Correa on pituudeltaan 169-senttimetrinen ja painaa 70 kilogrammaa. Hänen veljensä Miguel on myös olympiatason ratameloja. == Lähteet == Luokka:Argentiinalaiset melojat Luokka:Vuonna 1976 syntyneet Luokka:Elävät henkilöt
William H. Murray

William Henry David "Alfalfa Bill" Murray (21. marraskuuta 1869 Texas – 15. lokakuuta 1956 Oklahoma City) oli yhdysvaltalainen demokraattisen puolueen poliitikko.MURRAY, WILLIAM HENRY DAVID (1869–1956) Oklahoma Historical SocietyMURRAY, William Henry David (1869-1956) Biographical Directory of the United States Congress Murray oli maanviljelijä Uriah Dow Thomas Murrayn ja Bertha Elizabeth Jonesin poika. Hän varttui Texasissa, karkasi kotoa 12-vuotiaana ja työskenteli sitten seitsemän vuotta maataloudessa. Hän valmistui Springtownin College Hill Institutesta ja toimi tämän jälkeen opettajana sekä eri lehtien päätoimittajana Dallasissa ja Corsicanassa. Opiskeltuaan oikeustiedettä Murray aloitti työskentelyn juristina Fort Worthissa. Vuonna 1898 hän muutti Tishomingoon, silloiseen intiaaniterritorioon, nykyisen Oklahoman alueelle. Hän toimi vuosina 1898–1901 chickasawien maan kuvernöörin lakineuvonantajana. Heinäkuussa 1899 Murray meni naimisiin kuvernöörin sisaruksentytär Mary Alice Hearrellin kanssa. Murray tuli tunnetuksi puhujana demokraattisen puolueen ja maatalouden monipuolistamisen hyväksi. Hän oli mukana laatimassa perustuslakia ehdotetulle Sequoyah'n osavaltiolle, joka ei kuitenkaan vuonna 1905 yrityksestä huolimatta saavuttanut osavaltiostatusta. Vuonna 1906 Murray toimi Oklahoman perustuslakikonventin puheenjohtajana ja vuonna 1907 Oklahoman ensimmäisen demokraattien osavaltionkonventin puhemiehenä. Vuosina 1907–1909 hän oli osavaltion edustajainhuoneen jäsen. Vuosina 1908, 1912, 1916 ja 1932 hän oli edustajana demokraattien kansalliskonventeissa. Murray tuli valituksi Yhdysvaltain edustajainhuoneeseen vuosiksi 1913–1917 ja asettui epäonnistuneesti uudelleen ehdolle vuonna 1916. Murray lähti 1920-luvulla Yhdysvalloista ja pyrki perustamaan maataloussiirtokuntaa eteläisen Bolivian alueelle. Talousvaikeudet sekä elinolot varjostivat tätä työtä, ja Murray palasikin Oklahomaan vuonna 1929. Hän toimi Oklahoman kuvernöörinä vuosina 1931–1935. Hän kritisoi ankarasti Franklin Rooseveltia ja New Dealia, mutta ei enää onnistunut yrityksissään palata poliittisiin asemiin. Hän tuomitsi kaupungistumisen sekä teollistumisen ja puolusti rotuerottelua. Maatilalleen vetäytymisen jälkeen Murray julkaisi poliittisia kirjoja ja pamfletteja. Hänen rasistiset ja antisemitistiset kantansa jyrkkenivät tänä aikana. Hän palasi kuvernöörinkartanoon vuonna 1950 kun hänen poikansa Johnston Murray valittiin kuvernööriksi. Lokakuussa 1956 Murray kuoli kärsittyään keuhkokuumeesta ja paralyyttisestä aivohalvauksesta. Hänet haudattiin Tishomingoon, Oklahomaan. == Lähteet == Luokka:Yhdysvaltalaiset demokraattipoliitikot Luokka:Oklahoman kuvernöörit Luokka:Yhdysvaltain edustajainhuoneen jäsenet Luokka:Vuonna 1869 syntyneet Luokka:Vuonna 1956 kuolleet
Miguel Correa

Miguel Antonio Correa (s. 11. lokakuuta 1983 San Carlos de Bariloche) on argentiinalainen ratameloja. Correa edusti Argentiinaa Pekingin kesäolympialaisissa 2008 ja Lontoon kesäolympialaisissa 2012. Lontoossa 2012 hän sijoittui 200 metrin kajakkikaksikossa viidenneksi parinaan Rubén Rézola. Pan-Amerikan kisoissa Correa saavutti kolme hopeamitalia vuosina 2003 ja 2011 sekä yhden pronssimitalin vuonna 2003. Correa on pituudeltaan 173-senttimetrinen ja painaa 77 kilogrammaa. Hänen veljensä Javier on ratamelonnan MM-mitalisti. == Lähteet == Luokka:Argentiinalaiset melojat Luokka:Vuonna 1983 syntyneet Luokka:Elävät henkilöt
Sharman

Sharman on muun muassa seuraavien henkilöiden sukunimi: * Bill Sharman (1926–2013), yhdysvaltalainen koripalloilija ja koripallovalmentaja * Helen Sharman (s. 1963), brittiläinen kemisti ja ensimmäinen britti avaruudessa * Jim Sharman (s. 1945), australialainen elokuvaohjaaja * Liz Sharman (s. 1957), brittiläinen meloja * Lucy Tyler-Sharman (s. 1965), australialainen pyöräilijä ja olympiamitalisti * Sam Sharman (1879–1951), yhdysvaltalainen ampuja ja olympiavoittaja * William Sharman (s. 1984), brittiläinen pika-aitajuoksija
Jami Kyöstilä

Jami Kyöstilä (s. 2. maaliskuuta 1996 Lammi) on suomalainen jalkapalloilija, joka edustaa Kakkosessa pelaavaa HJS:aa. Hän on pelipaikaltaan oikea laitapuolustaja. Jami Kyöstilä pelasi junioriaikana Lammin Vedossa ja FC Hämeenlinnassa, jossa hän pelasi Kakkosta kausina 2013 ja 2014. Sen jälkeen hän siirtyi Valkeakoskelle FC Hakan A-junioreihin, mutta pelasi samana kesänä jo ensimmäisen Ykkösen pelinsä FC Hakan riveissä pelipaikkanaan laitapuolustaja. Sen jälkeen hän vakiinnutti paikkansa FC Hakan joukkueessa, joka pelasi Ykköstä aina vuoteen 2019 asti, jolloin nousi Veikkausliigaan. Kyöstilä pelasi kauden 2020 Veikkausliigassa kaikkiaan 21 ottelua eli yhtä vaille kaikki. Kotiseudullaan Lammilla Jami Kyöstilä oli perustamassa salibandyseura Lammin Salibandyä, joka oli mukana perustamassa lahtelaista salibandyn pääsarjajoukkue LASBia. == Lähteet == Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Jörg Wickram

Jörg (Georg) Wickram (noin 1520 Kolmar – ennen vuotta 1562) oli saksalainen kirjailija, saksalaisen proosaromaanin alkuunpanija. Wickram perusti 1546 Kolmariin minnelaulajakoulun. Hän sai 1555 kaupunginkirjurin toimen Burgheimista. Wickram oli tuottelias kirjoittaja, ja hänen käytännön tarpeita varten kirjoittamansa teokset muodostavat saksalaisen proosaromaanin alun. Merkittävin on Rollwagenbüchlin (1555; julk. H. Kurz 1865), joka on kokoelma pieniä kertomuksia, peräisin lähinnä keskiajan burleskeista schwank- kertomuksista. Hän kirjoitti kansankirjojen tyyliin laajemmat kertomukset Gabriotto und Reinhard, joka kertoo uskollisen rakkauden voimasta, Von guoten und bösen nachbaurn (1556) ja Der goldtfaden (1557; julk. Clemens Brentano 1809), joka kertoo paimenpojasta, josta tulee kreivi. Hän kirjoitti myös raamattuaiheisia näytelmiä, iloisia laskiaisnäytelmiä ja opetusrunoja, joista merkittävin on Irr reitend bilger (1555). Wickramin teokset on vuosina 1901–1906 julkaissut J. Bolte ja W. Scheel.Wickram, Jörg Nordisk familjebok 32. 1921 == Lähteet == Luokka:Saksalaiset kirjailijat Luokka:1500-luvulla syntyneet Luokka:1500-luvulla kuolleet
Manuel Merino

Manuel Arturo Merino de Lama (s. 20. elokuuta 1961 Tumbes, Peru) on perulainen poliitikko, joka oli marraskuussa 2020 viisi päivää Perun presidenttinä Martín Vizcarran viraltapanon jälkeen. Merino erosi, kun häntä vastustaneet protestit tukahdutettiin väkivaltaisesti. Merino on Acción Popular -puolueen jäsen, joka on ollut kolmesti kongressissa. Vuonna 2020 hänet valittiin kongressin puhemieheksi. Manuel Merino syntyi Tumbesin kaupungissa vuonna 1961. Hän kävi peruskoulunsa siellä ja jatkoi opintojaan Piuran kansallisessa yliopiston maataloustieteellisessä tiedekunnassa. Valmistuttuaan hän teki töitä maataloudessa karjankasvatuksen parissa. Merino liittyi vuonna 1979 Acción Popular -puolueeseen. Hän toimi ensin puolueen nuorisojaostossa. Merino valittiin vuonna 2001 kongressiin Tumbesin vaalipiiristä. Hänen ensimmäinen kautensa edustajana kesti vuodesta 2001 vuoteen 2006. Tuona aikana hän toimi muun muassa kuluttajansuojakomission johtajana. Merino oli ehdolla myös vuoden 2006 vaaleissa, mutta häntä ei valittu uudelleen kongressiin. Merino valittiin uudelleen kongressiin kaudeksi 2011–2016. Hän oli vuosina 2011–2012 kongressin varapuhemies, ja vuosina 2012–2013 hän johti asumiskomissiota. Kolmannen kerran Merino valittiin kongressiin vuonna 2020, jolloin järjestettiin välivaalit presidentti Martín Vizcarran hajotettua parlamentin. Merinosta tuli kongressin puhemies. Merinosta tuli Perun presidentti, kun kongressi pani Martín Vizcarran viralta marraskuussa 2020. Kongressi äänesti Vizcarran erottamisesta äänin 105–130. Merino vannoi virkavalansa 10. marraskuuta. Merinoa on syytetty vallankaappauksesta. Hän on puolestaan yrittänyt vakuuttaa perulaisia pysymään rauhallisena ja kertonut olevansa presidenttinä vain siirtymäkauden. Perussa on tarkoitus järjestää presidentinvaalit vuonna 2021. Vizcarran erottamisen jälkeen Perussa on ollut mielenosoituksia hänen puolestaan. Mielenosoittajat syyttivät kongressia vallankaappauksesta. Mielenilmaisut olivat rauhallisia, mutta 14. marraskuuta poliisi otti heidän kanssaan yhteen. Poliisi ampui kyynelkaasua ja hauleja mielenosoittajia kohtaan, jotka puolestaan olivat käyttivät ilotulitteita ja heittelivät kiviä. Kaksi miestä kuoli lääkäreiden mukaan ampumahaavoihin, ja seuraavana päivänä Merino erosi tapahtumien seurauksena. Ennen Merinoa oli uudesta hallituksesta ehtinyt erota jo 12 ministeriä. == Lähteet == == Aiheesta muualla == Luokka:Perun presidentit Luokka:Puhemiehet Luokka:Vuonna 1961 syntyneet Luokka:Elävät henkilöt
Ruth-Esther Hillilä

Ruth-Esther Hillilä-Bickel (28. helmikuuta 1928 Ishpeming, Michigan, Yhdysvallat – 21. lokakuuta 2001 Mentor, Michigan, Yhdysvallat) oli amerikansuomalainen musiikin tohtori, joka kehitti ja johti poikakuoroja eri puolilla maailmaa. Nuorena stipendiaattina Suomessa hänestä tuli Tarmo Nuotion ohella toinen helsinkiläisen Cantores Minores -poikakuoron perustajista. Kolmannen polven amerikansuomalainen Ruth-Esther Hillilä toimi pastori-isänsä eri seurakunnissa urkurina ja kuoronjohtajana, minkä lisäksi hän soitti huilua. Vuonna 1951 hän suoritti kirkkomusiikin maisterin tutkinnon Bostonin yliopistossa ja sai sitten Suomen evankelisluterilaisen kirkon Yhdysvaltojen Suomi-synodille kustantaman jatko-opintostipendin Suomeen, jossa hän oli käynyt jo lapsena vuonna 1939 vanhempiensa mukana. Syksyllä 1952 hän aloitti opintonsa Sibelius-Akatemiassa. Opintojensa ohella Ruth-Esther Hillilä alkoi harjoituttaa laulua suomalaispoikien kanssa, joiden ”huutavaa” rintaääntä hän pyrki korjaamaan luontevammaksi. Maaliskuussa 1953 poikia oli yksitoista, syyskuussa 55 ja lokakuussa jo kahdeksankymmentä. 25. lokakuuta 1953 kuoro vihittiin Suurkirkossa kirkollisen poikakuoron tehtäväänsä nimellä Cantores Minores. Isänsä sairastuttua Ruth-Esther Hillilä joutui vuoden 1954 alussa palaamaan Yhdysvaltoihin, jossa hän suoritti musiikin tohtorin tutkinnon 1964. Hänen väitöskirjansa aiheena ovat Toivo Kuulan ja Leevi Madetojan yksinlaulut. Opintojensa ohella hän perusti ja johti poikakuoroja myös kotimaassaan. Vuonna 1966 Hillilä nimitettiin lähetystyöntekijäksi Hongkongiin, jonne hän perusti kansainvälisen poikakuoron. Vuonna 1976 Ruth-Esther Hillilä sai uudelleen Suomi-synodin apurahan, joka riitti neljän vuoden oleskeluun Suomessa. Yhdysvaltoihin palattuaan Hillilä avioitui vuonna 1994 nuoruudenystävänsä, kirkkoherra Ottomar Bickelin kanssa, joka oli jäänyt leskeksi. Yhdessä Barbara Hongin kanssa Hillilä julkaisi vuonna 1997 pitkään valmisteilla olleen hakuteoksen Historical Dictionary of the Music and Musicians of Finland. ==Lähteet== Luokka:Amerikansuomalaiset henkilöt Luokka:Yhdysvaltalaiset kuoronjohtajat Luokka:Vuonna 1928 syntyneet Luokka:Vuonna 2001 kuolleet
Lia Diskin

Lia Diskin (s. 27. lokakuuta 1950 Buenos Aires) on argentiinalaissyntyinen brasilialainen gandhilainen kansalaisaktivisti. Hän on brasilialaisen Palas Athena -kansalaisjärjestön perustaja. Hän on kirjoittanut rauhaa ja etiikkaa käsitteleviä kirjoja, joista yhtä Paz, como se faz? on käytetty opetusmateriaalina kuuden Brasilian osavaltion kouluissa. Intian valtio myönsi hänelle Padma Shri -palkinnon vuonna 2020. Diskin kiinnostui Mahatma Gandhin ajattelusta lapsena lukiessaan hänestä kertovia kirjoja. Hän muutti Argentiinasta Brasilian São Pauloon vuonna 1972 yhdessä aviomiehensä Basilio Pawlowiczin kanssa. Yhdessä he perustivat Palas Athenan edistämään gandhilaista filosofiaa Brasiliassa. Järjestö on kustantanut kirjoja, opettanut joogaa, meditaatiota, intialaista klassista tanssia ja musiikkia sekä kouluttanut tuhansia ihmisiä gandhilaiseen ajattelutapaan. Hän on tehnyt järjestönsä kautta opetustyötä myös nuorisorikollisten keskuudessa. Hänen johtamansa koulutusohjelmat ovat kouluttaneet yli 40 000 brasilialaisten koulujen opettajaa rauhantyöhön sekä muodostaneet 1 500 osallistujan "Gandhi- verkoston" yli 500 brasilialaiseen kaupunkiin. Diskin kutsuttiin Satyagrahan satavuotisjuhliin Intiaan vuonna 2006. Seuraavana vuonna hän esiintyi Yhdistyneille kansakunnille Intian kutsumanana tilaisuudessa, jonka seurauksena YK perusti väkivallattomuuden päivän 2. lokakuuta 2007. Vuonna 2010 hänelle myönnettiin Jamnalal Bajaj -palkinto gandhilaisten arvojen edistämisestä Intian ulkopuolella. == Kirjallinen tuotanto == * Paz, como se faz? : semeando cultura de paz nas escolas (2008) * Vamos ubuntar? : um convite para cultivar a paz (2008) * Etica, valores humanos e transformação (1998) == Lähteet == Luokka:Argentiinalaiset henkilöt Luokka:Brasilialaiset henkilöt Luokka:Kansalaisaktivistit Luokka:Vuonna 1950 syntyneet Luokka:Elävät henkilöt
Varttinen

Varttinen on sukunimi, joka on muun muassa seuraavilla henkilöillä: * Aleksi Varttinen (s. 1997), suomalainen jääkiekkoilija * Matias Varttinen (s. 1995), suomalainen jääkiekkoilija
Don McGahn

Donald "Don" McGahn (s. 16. kesäkuuta 1968 Atlantic City, New Jersey) on yhdysvaltalainen juristi.10 Things You Didn't Know About Don McGahn US News McGahn opiskeli Yhdysvaltain laivastoakatemiassa ennen kandidaatin arvon saamista Notre Damen yliopistosta historiassa ja tiedonkäsittelytieteessä. Oikeustieteelliset opintonsa hän suoritti Widenerin ja Georgetownin yliopistossa. Opiskeluaikoinaan McGahn ryhtyi republikaaniksi. Hän toimi sittemmin George W. Bushin ja Donald Trumpin presidentinvaalikampanjoiden juristina. Mueller oli Liittovaltion vaalikomission (Federal Election Commission) puhemies heinäkuusta 2008 saman vuoden loppuun ja pysyi sen jäsenenä vuoteen 2013.Donald F. McGahn Federal Election Commission Hän toimi Valkoisen talon neuvonantajana, kunnes jätti tämän tehtävän syksyllä 2018.Former counsel may have saved Trump from himself AP News Hän oli tehnyt yhteistyötä erikoissyyttäjä Robert Muellerin kanssa ja luovuttanut tietoja tämän johtamaan tutkintaan Venäjän sekaantumisesta Yhdysvaltain vaaleihin 2016.Trump: Venäjä-tutkintaan tietoja luovuttanut Valkoisen talon neuvonantaja jättää tehtävänsä MTV Uutiset Muellerin mukaan McGahn esti Trumpin yritykset vaikuttaa tutkimukseen. McGahn on naimisissa Shannon McGahnin kanssa ja parilla on kaksi poikaa. Hän on poliitikko Joe McGahnin sisaruksenpoika. == Lähteet == == Aiheesta muualla == Luokka:Yhdysvaltalaiset juristit Luokka:Vuonna 1968 syntyneet Luokka:Elävät henkilöt Luokka:Donald Trump
Hillilä

Hillilä tarkoittaa seuraavia: * Hillilä, kylä Asikkalassa * Hillilä, kylä Kalajoella == Sukunimi== * Kaarlo Hillilä (1902–1965), suomalainen poliitikko, ministeri (Maalaisliitto), Lapin läänin maaherra ja Rovaniemen kauppalanjohtaja * Markku Hillilä (s. 1960), suomalainen rumpali ja lääkäri * Ruth-Esther Hillilä (1928–2001), amerikansuomalainen kuoronjohtaja Luokka:Sukunimet
Rod Rosenstein

Rod J. Rosenstein (s. 13. tammikuuta 1965 Philadelphia) on yhdysvaltalainen juristi.10 Things You Didn't Know About Rod Rosenstein US News Rosenstein sai kandidaatin arvon taloustieteessä Pennsylvanian yliopistosta vuonna 1986 ja valmistui Harvard Law Schoolista vuonna 1989. Hän astui virkaan Marylandin pääsyyttäjänä heinäkuussa 2005. Huhtikuussa 2017 Rosenstein aloitti toimimisen Yhdysvaltain apulaisoikeusministerinäSenate confirms Rosenstein as deputy attorney general Politico, ja toukokuussa 2017 hän nimitti erikoissyyttäjä Robert Muellerin tutkimaan epäilyjä Venäjän sekaantumisesta Yhdysvaltain vuoden 2016 vaaleihin. Hän erosi apulaisoikeusministerin virasta 11. toukokuuta 2019 alkaen.Yhdysvaltain apulaisoikeusministeri Rod Rosenstein jättää tehtävänsä Yle Rosenstein oli avainasemassa James Comeyn erottamisessa FBI:n johdosta.Deputy Attorney General Rod Rosenstein Played Key Role In Comey's Firing NPR FBI:n varajohtajana toimineen Andrew McCaben mukaan Donald Trump oli määrännyt ajatusta vastustaneen Rosensteinin laatimaan muistion, jonka pohjalta Comey erotettiin.Rosenstein did not want to write memo justifying Comey firing – new book The Guardian == Lähteet == == Aiheesta muualla == Luokka:Yhdysvaltalaiset juristit Luokka:Vuonna 1965 syntyneet Luokka:Elävät henkilöt
Richard Rodney Bennett

Richard Rodney Bennett (29. maaliskuuta 1936 Broadstairs – 24. joulukuuta 2012 New York) oli brittiläinen säveltäjä ja pianisti.Sir Richard Rodney Bennett Britannica Bennett syntyi taiteelliseen perheeseen ja pääsi stipendillä Royal Academy of Musiciin vuonna 1953. Vuosina 1957–1959 hän asui Pariisissa, jossa suoritti opintoja Pierre Boulez'n johdolla Ranskan hallituksen myöntämällä stipendillä. Palattuaan kotimaahansa Bennett alkoi saada mainetta avantgardistina. Hän muutti vuonna 1979 New Yorkiin, jossa vietti loppuikänsä lukuun ottamatta 1990-luvulla Royal Academy of Musicin sävellysprofessorina Lontoossa viettämäänsä ajanjaksoa. Bennettin keskeisiin taidemusiikillisen muodon teoksiin kuuluvat oopperat The Mines of Sulphur (1965), A Penny for a Song (1966), All the King's Men (1968) ja Victory (1970), kuoroteos Spells (1975), orkesterisävellys Music for Strings (1978) sekä baletti Isadora (1981). Bennett omaksui innovatiivisen lähestymistavan kaksitoistasäveljärjestelmään ja sarjallisuuteen. Tunnetuimmaksi tuli kuitenkin hänen säveltämänsä elokuvamusiikki. Hän sai Baftan musiikistaan elokuvaan Idän pikajunan arvoitus (1974) ja ASCAP:n musiikistaan elokuvaan Neljät häät ja yhdet hautajaiset (1994). Sävellystyönsä ohessa Bennett esitti jazzia muiden muassa Cleo Lainen ja Chris Connorin kanssa. Hänestä tehtiin Brittiläisen imperiumin ritarikunnan komentaja vuonna 1977, ja hänet lyötiin ritariksi vuonna 1998. Bennett oli runoilija M. R. Peacocken veli.A life in music: Richard Rodney Bennett The Guardian == Lähteet == Luokka:Brittiläiset säveltäjät Luokka:Brittiläiset pianistit Luokka:Brittiläiset jazzmuusikot Luokka:Oopperasäveltäjät Luokka:Brittiläiset elokuvasäveltäjät Luokka:Vuonna 1936 syntyneet Luokka:Vuonna 2012 kuolleet
Robert Bauman

Robert Edmund Bauman (s. 4. huhtikuuta 1937 Bryn Mawr, Pennsylvania) on yhdysvaltalainen entinen republikaanisen puolueen poliitikko.BAUMAN, Robert Edmund (1937-) Biographical Directory of the U.S. Congress Bauman opiskeli kansainvälisiä suhteita ja oikeustiedettä Georgetownin yliopistossa. Hän sai juristinoikeudet vuonna 1964. Bauman oli edustajana republikaanien kansalliskonventeissa vuosina 1964, 1974, 1978 ja 1980. Vuosina 1971–1973 hän oli Marylandin osavaltion senaatin jäsenenä. Elokuussa 1973 Bauman valittiin Yhdysvaltain edustajainhuoneen jäseneksi William Oswald Millsin kuoltua. Hän istui edustajainhuoneessa tammikuuhun 1981 ja oli epäonnistuneesti jälleen ehdolla sen jäseneksi vuonna 1980. Kuukausi ennen häviötään Bauman oli saanut osakseen syytöksiä 16-vuotiaan pojan seksiin taivuttelusta. Hän haki tapahtuneen jälkeen apua alkoholismiin ja kertoi alkoholinkäytön johtaneen alentaneen estoja sekä johtaneen seksuaaliseen holtittomuuteen. Poliitikkona Bauman oli muun muassa katsonut homoseksuaalien olevan hoidon ja parannuksen tarpeessa.Former Congressman Relates Life of Drinking, Gay Sex in New Book AP News Bauman oli vuoteen 1982 naimisissa opiskeluaikoinaan tapaamansa Carol Dawsonin kanssa. Pari sai neljä lasta ennen eroamistaan vuonna 1982. Vuonna 1986 ilmestyi Baumanin kirja The Gentleman from Maryland. == Lähteet == Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet Luokka:Vuonna 1937 syntyneet Luokka:Elävät henkilöt
Mary L. Trump

Mary Lea Trump (s. 3. toukokuuta 1965 New York) on yhdysvaltalainen psykologi ja kirjailija. Trump on Donald Trumpin veljen Fred Trump nuoremman ja lentoemäntä Linda Lee Clappin tytär. Hän oli 6-vuotias vanhempiensa erotessa, ja vuonna 1981 isä kuoli sydäninfarktiin. Trump sai maisterinarvot englanninkielisessä kirjallisuudessa Columbian yliopistosta ja kliinisessä psykologiassa Adelphin yliopistosta. Hän väitteli tohtoriksi kliinisessä psykologiassa vuonna 2010. Trump riitautti veljensä Fred Trump III:n kanssa perinnönjaon Fred Trump vanhemman kuoltua vuonna 1999. Heinäkuussa 2020 hän julkaisi Simon & Schuster -kustantamon kautta paljastuskirjan Too Much and Never Enough, vaikka Donald ja veli Robert Trump yrittivät tämän estää. == Lähteet == Luokka:Yhdysvaltalaiset psykologit Luokka:Yhdysvaltalaiset kirjailijat Luokka:Vuonna 1965 syntyneet Luokka:Elävät henkilöt Luokka:Trumpin suku
Bey Noah

Noah Bey (, s. 20. elokuuta 1995 Torrance, Kalifornia) on japanilais- yhdysvaltalainen höyhensarjan potkunyrkkeilijä ja entinen karateka. Hän on otellut myös vapaaottelussa. Bey on voittanut Kyokushinin kevytsarjan Japanin mestaruuden ja potkunyrkkeilyssä Risen ja J-Networkin välisarjan mestaruudet.“ブラックパンサー”ベイノア rise-rc.com Viitattu 13.11.2020 ==Karateura== Noah saavutti Japanin kevytsarjassa hopeaa 2017 hävittyään loppuottelussa Kazutaka Watarille. Seuraavana vuonna Noah eteni toistamiseen loppuotteluun, jossa hän voitti Alim Junusovin.All Japan Weight Category Tournament - IKO kyokushinresults.com Viitattu 13.11.2020 ==Potkunyrkkeily== Noah siirtyi täysin potkunyrkkeilyn pariin voitettuaan Japanin mestaruuden 2018. Hän aloitti potkunyrkkeilyn 2016 J-Kick-organisaatiossa, jossa Noah otteli ensimmäisen kerran toukokuussa Shunsuke Iwataa vastaan. Hän voitti kamppailun tyrmäyksellä toisessa erässä. Toisessa ottelussaan Noah kohtasi heinäkuussa Hiroki Saigan, jonka hän voitti myös tyrmäyksellä toisessa erässä. Noah voitti seuraavat kaksi ottelua elo- ja lokakuussa tuomariäänin Shinya Sugiharaa ja Toshiyuki Oharaa vastaan. Noah otteli vielä joulukuussa voitokkaasti Masato Nagaita vastaan J-Nexusissa.“ブラックパンサー”ベイノア Viitattu 13.11.2020 ===J-Networkin mestaruus (2017)=== Noah otteli seuraavaksi J-Kickin ja J-Networkin yhteisjärjestämissä tapahtumissa. Hän kohtasi maaliskuussa 2017 Kazuki Takeichin, jonka Noah voitti tyrmäyksellä ensimmäisessä erässä. Elokuussa hän kohtasi Yusaku Fujikuran, jonka voitettuaan Noahista tuli J-Network- organisaatioon välisarjan mestari. ===Rise (2018–)=== Noah siirtyi mestaruuden jälkeen Rise-organisaatioon, jossa hän otteli ensi kerran helmikuussa 2018. Noah voitti Masashi Nakajiman teknisellä tyrmäyksellä kolmannessa erässä. ==Vapaaottelu== Noah otteli ensi kerran shootboxingissa 2019, joka oli hieman saman tyylinen, kuin vapaaottelu. Hän hävisi ottelunsa Kaito Onolle tuomariäänin. Ensimmäisen vapaaottelunsa Noah kävi kesäkuussa 2021 Rizinin organisaatiossa. Hän kohtasi Satoshi Yamasun, jolle Noah hävisi tuomariäänin.Satoshi Yamasu vs. Noah Bey tapology.com 13.6.2021 Viitattu 2.1.2022 Marraskuussa Noah kohtasi Daryl Lokokun, jonka hän voitti teknisellä tyrmäyksellä kolmannessa erässä.Daryl Lokoku vs. Noah Bey tapology.com 20.11.2021 Viitattu 2.1.2022 Noah otteli kuukautta myöhemmin uuden vuoden aattona Koji Takedaa vastaan Rizin 33 -tapahtumassa. Hän hävisi ottelun käsilukolla toisen erän alussa.Бей Ноа проиграл болевым приемом на RIZIN.33 superkarate.ru 31.12.2021 Viitattu 2.1.2022 ==Lähteet== Luokka:Japanilaiset karatekat Luokka:Japanilaiset potkunyrkkeilijät Luokka:Yhdysvaltalaiset potkunyrkkeilijät Luokka:Kyokushinin harjoittajat Luokka:Vuonna 1995 syntyneet Luokka:Elävät henkilöt
Joseph Victor Widmann

Joseph Victor Widmann (1842 Määri – 1911 Bern, Sveitsi) oli sveitsiläinen runoilija. Hän oli ylemmän tyttökoulun johtaja Bernissä 1868–1880 ja sen jälkeen toimittajana Der Bundissa.Widmann, Joseph Victor Nordisk familjebok 32. 1921 Widmann oli alkuun klassisistinen näytelmäkirjailija, ja sen vaiheen näytelmiä ovat Erasmus von Rotterdam (1865), Iphigenia in Delphi (1865), Arnold von Brescia (1867), Orgetorix (1868). WIdmannin omaperäisyys käy ilmi filosofisesta eepoksesta Buddha (1869). Idyllit An den menschen ein wohlgefallen (1875), Rector Müslins italiänische reise (1881), Spaziergänge in den Alpen (1885), Jenseits des Gotthard (1888), Sommerwanderungen und Winterfahrten (1897) ovat matkakirjallisuutta. Tuotannon parasta osaa ovat eeppis-dramaattiset eläinrunoelmat Maikäferkomödie (1897) ja Der heilige und die tiere (1905). Widmann kirjoitti myös novelleja ja romaaneja, kuten Die Patrizierin (1888–1889), ja runokokoelman Gedichte (1912). == Lähteet == == Aiheesta muualla == Luokka:Sveitsiläiset kirjailijat Luokka:Saksankieliset kirjailijat Luokka:Vuonna 1842 syntyneet Luokka:Vuonna 1911 kuolleet
Saamelaiskäräjät (Ruotsi)

pienoiskuva|Ruotsin saamelaiskäräjien rakennus Kiirunassa. Saamelaiskäräjät (, luulajansaameksi Sámedigge, , ) on Ruotsissa toimiva saamelaisten oikeuksia ja kulttuuria tukeva organisaatio. Saamelaiskäräjät on yhtä aikaa sekä Ruotsin valtion viranomainen että saamelaisten vaaleilla valitsema parlamentti. Saamelaiskäräjät ei kuitenkaan ole varsinainen itsehallintoelin vaan pikemminkin neuvoa-antava asiantuntijaviranomainen. Saamelaiskäräjillä on 31 jäsentä, jotka valitaan vaaleilla joka neljäs vuosi. Äänioikeutettuja ovat vaaliluetteloon rekisteröidyt yli 18-vuotiaat Ruotsin kansalaiset, jotka ovat saamelaisia. Saamelaisella tarkoitetaan saamelaiskäräjiä koskevan lain mukaan sitä, joka pitää itseään saamelaisena ja joko puhuu saamea kotikielenään tai jonka yksi vanhempi tai isovanhempi puhuu tai on puhunut saamea kotikielenään tai jonka yksi vanhempi on tai on ollut Saamelaiskäräjien vaaliluettelossa. Ruotsin saamelaiskäräjät perustettiin vuonna 1993, ja ne vihki käyttöön kuningas Kaarle XVI Kustaa. == Lähteet == * Sametinget *Sametingslag (1992:1433) === Viitteet === Ruotsi Luokka:Ruotsin hallinto
Anton Popovitš

Anton Popovitš (s. 11. heinäkuuta 1996 Valkeakoski) on suomalainen jalkapalloilija, joka edustaa Veikkausliigassa pelaavaa Ilvestä. Hän on pelipaikaltaan keskikenttäpelaaja. Hänellä on vanhempiensa venäläistaustan myötä myös Venäjän kansalaisuus. Anton Popovitš pelasi ensi kerran Valkeakosken Hakan edustusjoukkueessa 18-vuotiaana Ykkösen kaudella 2015. Sen jälkeen hän kuuluikin Hakan joukkueen kokoonpanoon. Kaudella 2019 hän oli nostamassa Hakaa Ykkösestä Veikkausliigaan. Kausi 2019 olikin häneltä todellinen läpimurtokausi – 27 Ykkösen ottelussa Popovitš teki seitsemän maalia ja syötti peräti 14 osumaa. Syksyllä 2020 Anton Popovitš siirtyi toiseen Veikkausliigaseuraan eli Kuopion Palloseuraan 2+1 -sopimuksella. Anton Popovitšin isä on Valeri Popovitš, joka pelasi 17 kautta Veikkausliigaa vuosina 1993-2009 ja pitää hallussaan Veikkausliigan maalintekijäennätystä 166 maalia. == Lähteet == == Aiheesta muualla == Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Gadolinium(III)kloridi

Gadolinium(III)kloridi (GdCl3) on gadolinium- ja kloridi-ionien muodostama epäorgaaninen ioniyhdiste. Yhdistettä voidaan käyttää metallisen gadoliniumin ja gadoliniumyhdisteiden valmistuksessa sekä katalyyttinä orgaanisen kemian synteeseissä. == Ominaisuudet, valmistus ja käyttö == Huoneenlämpötilassa gadolinium(III)kloridi on valkoista kiteistä ja hygroskooppista ainetta. Kidevedettömän yhdisteen lisäksi tunnetaan kidevedellinen heksahydraatti (GdCl3·6H2O) Gadolinium(III)kloridi liukenee hyvin veteen. Gadolinium(III)kloridia valmistetaan gadolinium(III)oksidin ja ammoniumkloridin välisellä reaktiolla noin 200 °C:n lämpötilassa. Yhdistettä muodostuu myös metallisen gadoliniumin ja vetykloridin välisellä reaktiolla. :Gd2O3 \+ 6 NH4Cl → 2 GdCl3 \+ 6 NH3 \+ 3 H2O Gadolinium(III)kloridi voidaan pelkistää gadoliniumiksi kuumentamalla sitä pelkistävän metallin, kuten kalsiumin kanssa. Yhdisteestä valmistetaan myös magneettiresonanssikuvauksissa käytettäviä gadoliniumkomplekseja. Yhdistettä voidaan käyttää myös katalyyttinä orgaanisen kemian synteeseissä. == Lähteet == Luokka:Gadoliniumyhdisteet Luokka:Kloridit
Henrik Steffens

Henrik Steffens (2. toukokuuta 1773 Stavanger, Norja – 13. helmikuuta 1845 Berliini, Saksa) oli saksalainen filosofi ja fyysikko. Steffens opiskeli Tukholman yliopistossa ja opetti useissa saksalaisissa yliopistoissa. Vuodesta 1832 hän oli filosofian professori Berliinin yliopistossa. Steffens opiskeli myös Kielissä ja Jenassa. == Lähteet == Luokka:Saksalaiset filosofit Luokka:Saksalaiset fyysikot Luokka:Vuonna 1773 syntyneet Luokka:Vuonna 1845 kuolleet
BA-27

BA-27 ( eli Broneavtomobil 27) oli Neuvostoliitossa valmistettu panssariauto. Autoa valmistettiin 1920-luvulta vuoteen 1931 ja sitä käytettiin esimerkiksi talvisodassa ja toisessa maailmansodassa. Sotien syttyessä käytössä oli tosin jo uudempiakin malleja. Yhteensä autoja valmistettiin 215 kappaletta ja niiden pääase oli 37 millimetrin tykki tykkitornissa. BA-27M oli kuusirenkainen paremmin maastoon suunniteltu versio. == Piirteet == Neuvostoliiton käytössä oli 1920-luvun alussa sekalainen joukko vanhentuneita panssariautoja Venäjän sisällissodan ajoilta, jotka BA-27:n oli tarkoitus korvata asevoimia mekanisoitaessa. Aluksi ehdotettiin uuden panssariauton rakentamista saksalaisten tuontikuorma-autojen pohjalle, mutta lopulta päädyttiin käyttämään Moskovan autotehtaan AMO:n Fiat F-15:sta lisenssivalmistamaa AMO-F-15-kuorma-autoa. BA-27 oli Neuvostolliton ainut 1920-luvulla valmistama panssariauto. Vuonna 1931 palvelukseen tuli vielä BA-27M, johon tehtyjen muutosten oli tarkoitus parantaa sen liikkuvuutta maastossa. BA-27-autoja valmistettiin kaikkiaan 215 kappaletta. Valmistus päättyi vuonna 1931. Korvaavia autoja olivat D-8 ja BA-I.Uusi auto oli painoltaan 4 100 kiloa ja varhaiset mallit olivat nelirenkaisia. BA-27:n pääase oli tykkitornissa sijainnut 37 millimetrin Hotchkiss-tykki ja 7,62 millimetrin DT-pikakivääri. Auto kuljetti kerrallaan 40 tykinammusta. Kuusikulmainen tykkitorni muistutti T-16-panssarivaunun tornia. Sen katolla oli kupoli ympäristön tarkkailua ja ilmastointia varten. Auton niitatun panssaroinnin paksuus oli rungon edessä ja sivuilla kahdeksan millimetriä ja tornin edessä ja sivuilla niin ikään kahdeksan millimetriä. Moottori tuotti 35–40 hevosvoimaa. Toimintasäde oli tiellä 285 kilometriä ja maastossa 150 kilometriä. Huippunopeus tiellä oli 45 km/h. Auton miehistö oli nelihenkinen. Ajajalla ja komentajalla oli edessään ikkunaluukku. Molemmilla puolilla autoa oli ovet. Liikkuvuuden parantamiseksi kehitellyn B-27M:n merkittävin ero oli kuusi rengasta ja mahdollisuus käyttää aputeloja takarenkaissa. Nämä piirteet otettiin käyttöön sittemmissä Neuvostoliiton panssariautoissa. == Käyttö == Suurin osa valmistuneista BA-27-autoista luovutettiin Neuvostoliiton länsiosan yksiköille. Tuolloin Neuvostoliiton suurimpana uhkana pidettiin Puolaa. Autoja saivat vasta luodut uudet mekanisoidut yksiköt. 24 autoa palveli NKVD:n edeltäjäjärjestö OGPU:n riveissä Keski-Aasiassa, jossa vuosien 1931 ja 1933 välillä niitä käytettiin paikallisija kapinoitsijoita vastaan. Kahdeksan autoa myytiin Mongoliaan vuonna 1930. Suomea vastaan käydyn talvisodan sytyttyä vuonna 1939 Suomen rintamalla käytettiin vähintään kahta autoa, joiden oletetaan tuhoutuneen sodan aikana. Toisen maailmansodan operaatio Barbarossan alkaessa käytössä oli vielä noin 170 autoa, joista huomattava osa tuhoutui sodan ensimmäisten kuukausien aikana. Joitakin autoja oli käytössä Kaukoidässä, Moskovan ja Leningradin suunnalla ainakin vuoteen 1942 saakka. Saksalaiset valtasivat joitakin autoja. == Lähteet == == Aiheesta muualla == Luokka:Neuvostoliiton asevoimien kalusto Luokka:Toisen maailmansodan panssariautot
Optibet

Optibet on Latviassa vuonna 1999 perustettu kansainvälinen rahapeliyritys, jonka omistaa ruotsalainen EnLabs AB. Optibetin päätuotteet ovat kasinopelit, vedonlyönti ja pokeri. Yrityksen päämarkkina-alueet ovat Baltia, mutta sillä on toimintaa myös Skandinaviassa ja Etelä-Amerikassa. == Historia == Alkuperäinen yritys perustettiin vuonna 1999 Latviassa, mutta nimen Optibet se sai vuonna 2008, sen jälkeen, kun yrityksen osti Redbet Holding AB vuonna 2007. Alkujaan yritys tarjosi vain vedonlyöntiä latvialaisille asiakkaille, mutta vuodesta 2012 myös kasinopelit ovat olleet saatavilla. Vuodesta 2019 lähtien yritys on ollut Latvian vierailluin verkkosivusto. Vuonna 2014 yritys sai Viron pelilisenssin ja loppuvuodesta 2014 Optibetin pelitarjonta on ollut saatavilla myös Virossa. Vuonna 2015 Optibetille myönnettiin maltalaisen MGA:n (Maltese Lotteries and Gaming Authorityn) lisenssi, ja se aloitti toimintansa muun muassa Suomessa. Vuonna 2017 yritys osti liettualaisen Baltic Bet operaattorin ja aloitti vuotta myöhemmin toimintansa myös Liettuassa. Vuonna 2018 yrityksen osti ruotsalainen EnLabs AB. ==== Sponsorointi ja yhteistyö ==== Optibet tukee ja sponsoroi useita Balttialaisen urheilun sarjoja. Sekä latvialaisen jääkiekon (Optibet Hokeja Līga) että jalkapallon ylin sarjataso (Optibet Virslīgaksi) on nimetty pääsponsorinsa mukaan. Tämän lisäksi yritys tukee mm. salibandyä, nyrkkeilyä, futsalia, lentopalloa ja koripalloa Latviassa, Virossa ja Liettuassa. == Lähteet == Luokka:Latvialaiset yritykset Luokka:Rahapeliyhtiöt
Ferrari FXX-K

Ferrari FXX-K on Ferrarin rata-auto, joka perustuu LaFerrariin. Sen edeltäjiä olivat FXX ja 599XX. Vuonna 2016 FXX-K palkittiin Compasso d'Oron teollisen muotoilun palkinnolla. == Yleiskatsaus == FXX-K on kehitetty Ferrarin tutkimukseen ja kehitykseeen. Kirjain K uuden auton nimessä tarkoittaa kinetic energy recovery system -järjestelmää (KERS), jota käytetään maksimoimaan suorituskyky. FXX-K:ta ei ole tarkoitettu käytettäväksi kilpailussa, ja se on kehitetty antamaan tinkimätön kokemus kuljettajalle. Sillä ei myöskään saa ajaa kadulla. FXX-K esiteltiin Yas Marina Circuitilla loppuvuodesta 2014. == Ferrari FXX-K Evo == Vuonna 2017 Ferrari esitteli FXX-K:sta parannellun version, FXX-K Evon. Se on aerodynamiikkapaketti, jonka voi asentaa FXX-K:hon. Sen pitovoima on 23% suurempi kuin tavallisessa FXX-K:ssa ja 75% suurempi kuin LaFerrarissa. FXX-K Evo on myös kevyempi kuin FXX-K. == Lähteet == == Aiheesta muualla == * Ferrari FXX-K FXX-K Luokka:Superautot Luokka:2010-luvun autot
BA-I

BA-I ( eli Broneavtomobil Ižorskije) oli Neuvostoliitossa valmistettu panssariauto. Vuosina 1932–1934 valmistettiin vanhempaa mallia ja vuosina 1939–1940 uudempaa BA-IM-mallia. Pääaseena ollut 37 millimetrin Hotchkiss- tykki alkoi olla toisen maailmansodan tarpeisiin liian tehoton ja myös auton liikkumiskyky maastossa jäi heikoksi. Autoja valmistettiinkin lopulta suhteellisen vähän ja niitä käytettiin ainakin kevääseen 1940 saakka. Monista sen piirteistä tuli joistakin ongelmista huolimatta kuitenkin vakioita sittemmissä Neuvostoliiton panssariautoissa. == Piirteet == BA-I kehitettiin korvaamaan aikaisempi BA-27. Auto suunniteltiin Ižorskin tehtaalla, josta mallin nimen loppuosa I juontuu. Panssariauto rakennettiin Neuvostoliitossa valmistetun kolmiakselisen Ford-Timken-kuorma-auton pohjalle. Tämä mahdollisti esimerkiksi entistä raskaammaan panssaroinnin sekä paremman aseistuksen ja liikkumiskyvyn maastossa. Auto oli malli Neuvostoliitossa sittemmin rakennetuille panssariautoille. Autoja valmistettiin vuosina 1932–1934 kaikkiaan 110 kappaletta. BA-I painoi 5 000 kiloa. Sen pääase oli edeltäjänsä tapaan 37 millimetrin Hotchkiss-tykki. Tykki ei ollut erityisen tehokas panssaroituja kohteita vastaan, mutta niitä oli käytettävissä runsaasti. Ammuksia tykkiin autossa oli kerrallaan 34. Autossa oli myös kaksi 7,62 millimetrin DT-pikakivääriä. Tykkitorni oli edeltäjäänsä hieman suurempi. Tykki ja pikakivääri mahtuivat näin paremmin samaan tilaan. Toinen pikakivääri oli ohjaajalla rungossa. Panssaroinnin paksuus oli rungon miehistön tilojen kohdalla kahdeksan millimetriä, moottorin kohdalla seitsemän millimetriä, rungon takaosassa seitsemän millimetriä ja pohjassa 2,5 millimetriä. Rungon muotoilu säilyi pitkälti samana Neuvostoliitossa sittemmin suunnitelluissa panssariautoissa. Moottori tuotti 40 hevosvoimaa. Huippunopeus tiellä oli 63 km/h ja maastossa 48 km/h. Toimintasäde oli tiellä 140 kilometriä ja maastossa 110 kilometriä. Miehistöön kuului kolme jäsentä. Vuonna 1938 autojen runkoja alettiin siirtää ikääntyviltä Ford-Timken-kuorma-autoilta GAZ-kuorma-autoille (GAZ-AAA). Lopputulos oli uudistettu BA-IM, jotka otettiin käyttöön vuosina 1939–1940. == Käyttö == Toisen maailmansodan aikana auton tykki alkoi olla tehokkuudeltaan riittämätön ja sodan kuluessa sen ammusten saatavuus oli käymässä vähiin. Sen paino teki autosta alivoimaisen, vaikka alun perin mallin katsottiin lisäävän kykyä liikkua maastossa. Auton taistelukelpoisuus jäi heikoksi. Joka tapauksessa BA-IM-malleja oli palveluksessa eri puolilla Neuvostoliittoa vielä keväällä 1940, jolloin suurin osa autoista oli Taka- Baikalian sotilaspiirissä. == Lähteet == == Aiheesta muualla == Luokka:Neuvostoliiton asevoimien kalusto Luokka:Toisen maailmansodan panssariautot
Yhdysvaltain presidentinvaalit 1896

Yhdysvaltain presidentinvaalit 1896 järjestettiin 3. marraskuuta 1896. Vaalit voitti republikaani William McKinley haastajanaan demokraatti William Jennings Bryan. McKinley sai äänestyksessä 271 valitsijamiestä Bryanin 176 valitsijamiesääntä vastaan. == Vaalikampanja == Vuoden 1896 vaalien hallitseva teema oli valtion rahan tarjonta. Talouslama oli alkanut vuonna 1893, ja puolueet olivat jakautuneet niiden välillä, jotka kannattivat kultakantaan sidottua dollaria ja niihin, jotka kannattivat sekä kultaan että hopeaan perustuvaa kaksimetallikantaa. McKinley korosti kultakannan ylläpitämistä, kun taas Bryan kaksimetallikantaa. McKinley piti huolellisesti valmisteltuja puheita, joissa mainostettiin kultakantaisen valuutan etuja. Varsinaisen kampanjoinnin McKinleylle hoiti Mark Hanna, joka sai tukea suuryrityksiltä suurten kampanjapanosten johdosta. Samalla hän johti republikaanien puhujien verkostoa, jotka kuvastivat Bryania vaarallisena radikaalina ja Mckinleytä vaurauden edistäjänä. Bryan taas kampanjoi vilkkaasti, matkusti tuhansia maileja ja piti satoja puheita uudesta kaksimetallijärjestelmästä, joka auttaisi köyhiä maanviljelijöitä ja muita velallisia. == Tulokset == Nimi Puolue Ääniä Valitsijamiehiä William McKinley republikaanit 7 104 779 271 William Jennings Bryan demokraatit 6 502 925 176 John M. Palmer kansallinen- demokraatti 133 435 0 Joshua Levering kieltolakipuolue 125 072 0 Charles H. Matchett Amerikan sosialistinen työväenpuolue 36 356 0 Charles E. Bentley kieltolakipuolue 19 363 0 == Lähteet == == Aiheesta muualla == * Geoelections - Kartta vuoden 1896 presidentinvaalien annetuista äänistä Luokka:1896 Presidentinvaalit 1896